15.4.2014 Jurnalul Oficial al Uniunii Europene L 111/85 DECIZIA CONSILIULUI din 14 aprilie 2014 privind acordarea de asistență macrofinanciară Ucrainei (2014/215/UE) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 213, având în vedere propunerea Comisiei Europene, întrucât: (1) Relaţiile dintre Uniunea Europeană şi Ucraina se dezvoltă în cadrul politicii europene de vecinătate (PEV) şi al Parteneriatului estic. Acordul de parteneriat și cooperare dintre Uniune și Ucraina a intrat în vigoare la 1 martie 1998. Dialogul politic bilateral și cooperarea economică au continuat să se dezvolte în cadrul Programului de asociere UE-Ucraina adoptat la 23 noiembrie 2009. Un acord de asociere dintre Uniunea Europeană și Comuni- tatea Europeană a Energiei Atomice şi statele membre ale acestora, pe de o parte, şi Ucraina, pe de altă parte, ce include o zonă de liber schimb complex și cuprinzător (DCFTA) a fost negociat în perioada 2007-2011 și parafat în 2012. La 21 noiembrie 2013, cabinetul de miniştri al Ucrainei a decis suspendarea semnării acordului de asociere. Cu toate acestea, după demisia guvernului ucrainean în februarie 2014, actualul guvern ucrainean și-a declarat disponibilitatea de a semna acordul de asociere în viitorul apropiat. La 6 martie 2014, Consiliul European şi-a afirmat în Declarația sa privind Ucraina angajamentul de a semna foarte curând toate capitolele politice din acordul de asociere și de a adopta unilateral măsuri care să permită Ucrainei să beneficieze substanțial de DCFTA. În acest sens, propunerea de regulament al Parlamentului European şi al Consiliului a fost adoptată de către Comisie la 11 martie 2014. (2) Criza politică actuală are efecte foarte dăunătoare asupra stabilității economice şși financiare deja precare a Ucrainei. Ucraina se confruntă cu o balanță de plăți şi o situația bugetară foarte slabă și în continuă înrăutățire și cu o economie care se îndreaptă din nou spre recesiune. Întreruperea de facto a asistenţei acordate de Rusia în cadrul pachetului de 15 miliarde USD şi încetarea anunțată, începând cu aprilie 2014, a preţurilor reduse la gaz acordate anterior de societatea Gazprom vor face ca situația să se deterioreze și mai mult. În aceste condiții, Ucraina se confruntă cu un risc foarte mare de neplată în viitorul apropiat. (3 După demisia guvernului anterior, Parlamentul a numit un nou preşedinte interimar și un nou guvern la 22 și, respectiv, la 27 februarie 2014. Deşi s-a revenit la Constituția ucraineană din 2004 și au fost anunțate alegeri prezidențiale pentru 25 mai 2014, Ucraina nu a reuşit să își redobândească stabilitatea politică, deoarece suverani- tatea şi integritatea teritorială ale acesteia au fost recent încălcate de Federația Rusă. (4)  În acest context, Ucraina are nevoie urgentă de asistență financiară din partea creditorilor și donatorilor interna- ționali. În cazul în care decizia de a acorda această asistență financiară urmează să fie adoptată de Parlament și Consiliu în conformitate cu articolul 212 din Tratatul privind funcţionarea Uniunii Europene (TFUE) în procedură legislativă ordinară, prima plată rapidă din asistența macrofinanciară a Uniunii destinată Ucrainei (denumită în continuare „asistența macrofinanciară din partea Uniunii”) nu ar fi posibilă în prima jumătate a anului 2014 şi, prin urmare, aceasta nu ar răspunde nevoilor financiare urgente ale Ucrainei. În consecință, se justifică furnizarea asistenței macrofinanciare din partea Uniunii pe baza unei decizii a Consiliului adoptate în conformitate cu arti- colul 213 din TFUE. (5)  Urgenţa asistenței este dată de nevoia imediată a Ucrainei de fonduri, în plus față de fondurile care vor fi furnizate de alte instituții financiare internaţionale și de alți donatori bilaterali și în plus faţă de asistenţa macrofinanciară din partea Uniunii prevăzută în Decizia 2002/639/CE a Consiliului (') și în Decizia nr. 646/2010/UE a Parlamen- tului European și a Consiliului (). () Decizia 2002/639/CE a Consiliului din 12 iulie 2002 privind acordarea de asistență macrofinanciară suplimentară Ucrainei (JO L 209, 6.8.2002, p. 22). ()) Decizia nr. 646/2010/UE a Parlamentului European şi a Consiliului din 7 iulie 2010 de acordare de asistență macrofinanciară Ucrainei Q0L179,14.7.2010, p.1).